**Neobvezni izbirni predmet Umetnost**

**4. in 5. razred Budanje**

Pozdravljeni učenci.

Vsi, ki obiskujete neobvezni predmet, imate za ta teden pripravljeno naslednjo nalogo.

Svoje izdelke mi lahko tudi pošlješ po elektronski pošti na naslov:

[polona.pizzoni@os-sturje.si](mailto:polona.pizzoni@os-sturje.si)

Izdelke nato shranite in jih boste prinesli v šolo, kjer bomo pripravili razstavo ter se o vaših izdelkih pogovorili.

**POSLIKAVA KAMENČKOV**

Ko boš šel na kakšen potep, poišči nekaj kamenčkov in jih prinesi domov.

Kamenčki naj bodo različnih velikosti, oblik in čimbolj gladki.

Očisti jih in popolnoma posuši.

Če so kamenčki v rjavih odtenkih, jih lahko prej prebarvaš v belo, da pride sličica bolj do izraza.

Motiv (kar boš slikal) si izberi po lastni želji.

Na koncu lahko poslikan kamenček prelakiraš, da bo barva bolj obstojna.

**Izdelaš lahko:**

Dekoracijo za mizo, igrico spomin, štiri v vrsto, različne živali…ali karkoli se še sam spomniš (uporabi domišljijo).

**Pripomočki za ustvarjanje: (izberi tiste, ki jih imaš doma na voljo)**

* nekaj gladkih kamenčkov
* vodene/tempera/akrilne barve
* čopič
* flomastri (navadni ali vodoodporni)
* voščenke
* lak za fiksiranje – ni obvezno (jaz sem uporabila prozorni lak za barvanje nohtov; lahko je tudi lak za lase)

Tukaj imaš še nekaj idej, kako lahko svoje kamenčke poslikaš.

 

 